ברנדה גנדיני

ביוגרפיה

גנדיני גדלה לצדו של אביה, איש מסור ומגן, וחונכה עם משמעת, מסירות והרחק מטרדות העיר. כשגנדיני התבגרה, היא עברה לגור בבואנוס איירס כדי להיות קרובה יותר לאמה, השחקנית והדוגמנית המפורסמת דניאלה קרדון.
גנדיני התגלתה בשנת 2003 על ידי היוצרת והמפיקה כריס מורנה כשהגיעה לאודישן, בדיוק כפי שהתגלתה השחקנית והדוגמנית לואיסנה לופילטו. פריצתה הגדולה של גנדיני בתחום המשחק התרחשה בשנת 2005 כשהופיעה בטלנובלה הארגנטינאית המצליחה של היוצרת והמפיקה כריס מורנה, "פלוריסיינטה", בה גילמה את דמותה של אוליביה פריצנוולדן, לצדם של בנחמין רוחאס, פלורנסיה ברטוטי ומריאנה אספוסיטו.
בשנת 2006 גנדיני שיחקה בטלנובלה הארגנטינאית "Sos mi vida" ("אתה החיים שלי") בה גילמה את דמותה של מריה. באותה שנה, שיחקה בטלנובלה הארגנטינאית של היוצרת והמפיקה כריס מורנה, "קטנטנות", בה גילמה את דמותה של קונסטנזה, שזכתה להצלחה פושרת בארגנטינה וישראל. בנוסף, באותה שנה, הופיעה בוידאוקליפ של הזמר לוסיאנו פריירה, לשירו "Porque aún te amo".
בשנת 2007 גנדיני שיחקה בתפקיד הראשי בדרמת הנוער "Romeo y Julieta" ("רומיאו וחולייטה"), בה גילמה את דמותה של חולייטה, לצדם של אליאס וינולס ואינס פלומבו. באותה שנה, שיחקה בעונה השנייה של "Cantando por un Sueño" ("שרים בשביל חלום"), הגיעה לגמר, התחרתה נגד טיטי פרננדס וסיימה במקום השני בתחרות.
בשנת 2008 שיחקה בטלנובלה הארגנטינאית "Vidas robadas" ("חיים גנובים"), בה גילמה את דמותה של אגוסטינה, לצדם של פקונדו ארנה, פאביו די תומאסו וחואן מנואל חיל נבארו. באותה שנה, שיחקה בקומדיה הארגנטינאית "Todos contra Juan" ("כולם נגד חואן"), בה גילמה את תפקיד עצמה. בנוסף, באותה שנה הופיעה בתיאטרון בהצגה "La jaula de las locas" ("הכלוב של המשוגעות") לצדם של מיגל אנחל רודריגז ופרננדו פניה.
בשנת 2009 גנדיני שיחקה בטלנובלה הארגנטינאית "ניני" בה גילמה את דמותה של חסמין, לצדם של פלורנסיה ברטוטי ופדריקו אמאדור. בסוף אותה שנה, גנדיני הצטלמה בארגנטינה לטלנובלה שצולמה עבור מקסיקו, בשם "Los exitosos Pérez" ("פרס המצליחים"), בה גילמה את דמותה של אדריאנה. גנדיני הרשימה את המקסיקנים בזכות כישורי המשחק שלה ויופייה החיצוני. בנוסף, באותה שנה, גנדיני כיכבה עם גסטון ריקאוד בהצגת ילדים בשם "El hombre Araña" ("איש העכביש").
בשנת 2010 גנדיני שיחקה בטלנובלה הארגנטינאית "Malparida" ("ילדה רעה"), בה גילמה את דמותה ברברה קסטרו, לצדם של גונסלו הרדיה ולוסיאנו קסטרו. באותה שנה, שיחקה בתיאטרון בהצגה "Abrázame" ("חבק אותי"), בה גילמה את דמותה של כריסטינה.
בשנת 2012 גנדיני שיחקה בטלנובלה ארגנטינאית קצרה בשם "La dueña" ("הבעלים"), בה גילמה את דמותה של דלפינה, בת-דודה של אמפרו, לצדם של פלורנסיה ברטוטי, בנחמין ויקוניה וחואן פדרו לנסאני.
מסוף שנת 2012 עד אמצע שנת 2013, גנדיני שיחקה בטלנובלה הארגנטינאית "Mi amor, mi amor" ("אהוב שלי, אהוב שלי"), בה גילמה את דמותה של אלחנדרה, לצדם של חואן מנואל חיל נבארו וחסמין סטיוארט.
בשנת 2013 גנדיני שיחקה בסרט הקולנוע הארגנטינאי "Mala" ("רעה"), בו גילמה את דמותה של רוסריו.
מסוף שנת 2013 עד אמצע שנת 2014 גנדיני שיחקה בטלנובלה הארגנטינאית "Esa mujer" ("האישה הזאת"), בה גילמה את דמותה של גיסלה, לצדה של אנדריאה דל בוקה.
בשנים 2014–2015 גנדיני תשחק בטלנובלה הארגנטינאית "Día y Noche" ("יום ולילה"), בה תגלם את דמותה של לוסילה, לצדו של פקונדו ארנה.

חיים אישיים

בסוף שנת 2010 גנדיני נכנסה למערכת יחסים עם השחקן הארגנטינאי גונסלו הרדיה, שהופיע לצידה בטלנובלה הארגנטינאית "Malparida".
ב-16 באוגוסט 2011 נולד בנם הראשון של בני הזוג, אלוי הרדיה גנדיני. ב-22 באוגוסט 2017 נולדה בתם השנייה, אלפונסיה הרדיה גנדיני.